Up-176/99
Natisni
Opravilna št.:
Up-176/99
Datum odločitve:
19. 12. 2000
ECLI:
ECLI:SI:USRS:2000:Up.176.99
Akt:
Ustavna pritožba A. A. in B. B. zoper sklep Višjega sodišča v Ljubljani št. I Cp 524/99 z dne 14. 4. 1999 v zvezi s sklepom Okrajnega sodišča v Trebnjem št. N 47/92 z dne 2. 11. 1998
Izrek:
Ustavna pritožba A. A. in B. B. zoper sklep Višjega sodišča v Ljubljani št. I Cp 524/99 z dne 14. 4. 1999 v zvezi s sklepom Okrajnega sodišča v Trebnjem št. N 47/92 z dne 2. 11. 1998 se zavrže.
Evidenčni stavek:
Ker pritožnici ustavne pritožbe v določenem roku nista ustrezno dopolnili, jo je treba zavreči.
Geslo:
Nepopolna vloga in njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
9. 7. 1999
Vrsta odločitve:
sklep
Vrsta rešitve:
zavrženje
Dokument:
US20568
Up-176/99
19. 12. 2000
S K L E P
Ustavno sodišče je v postopku za preizkus ustavne pritožbe A. A. iz Ž. in B. B. iz Z. V., ki ju zastopa C. C. iz U. na seji senata dne 19. decembra 2000
s k l e n i l o :
Ustavna pritožba A. A. in B. B. zoper sklep Višjega sodišča v Ljubljani št. I Cp 524/99 z dne 14. 4. 1999 v zvezi s sklepom Okrajnega sodišča v Trebnjem št. N 47/92 z dne 2. 11. 1998 se zavrže.
O b r a z l o ž i t e v
1. Višje sodišče v Ljubljani je z izpodbijanim sklepom zavrnilo pritožbo pritožnic zoper sklep Okrajnega sodišča v Trebnjem, s katerim je pritožnicama naložilo, da v skladu s 145.b členom Zakona o izvrševanju kazenskih sankcij, uveljavljenim z Zakonom o spremembah in dopolnitvah Zakona o izvrševanju kazenskih sankcij (Uradni list RS, št. 10/98 - ZIKS-G), navedeta zavezance za vrnitev premoženja.
2. Ker je bila ustavna pritožba kljub obširnosti nerazumljiva in ker ni vsebovala vsega, kar je potrebno za obravnavanje, sta bili pritožnici po svojem pooblaščencu pozvani k dopolnitvi.
Kljub vsebinskemu dopolnjevanju je ustavna pritožba še vedno nerazumljiva. Ne iz ustavne pritožbe ne iz njene dopolnitve niso razvidni razlogi, zaradi katerih naj bi izpodbijana sklepa s tem, ko pritožnicama nalagata, da navedeta zavezance za vrnitev premoženja, kršila človekove pravice in temeljne svoboščine iz 5., 14., 15., 26., 30., 33., 35., 67. in 74. člena Ustave in 1. člena 1. Protokola Konvencije o varstvu človekovih pravic in temeljnih svoboščin (Uradni list RS, št. 33/94, MP, št. 7/94 - EKČP). Vsebinske navedbe ustavne pritožbe in njene dopolnitve se namreč sploh ne nanašajo na predmet izpodbijanih sklepov, temveč na vsebinsko obravnavanje zahteve za vračilo premoženja. Poleg tega pa tudi iz dopolnitve ustavne pritožbe niso razvidne okoliščine o pravočasnosti ustavne pritožbe. V zvezi s tem pritožnici navajata le, da je ustavna pritožba "vložena v 60 dneh od dneva pravnomočnosti akta, ki se spodbija".
3. Ker pritožnici ustavne pritožbe v določenem roku nista ustrezno dopolnili, jo je treba zavreči. Pobudo za oceno ustavnosti določb 145.a in 145.c člena Zakona o izvrševanju kazenskih sankcij, ki so bile uveljavljene z Zakonom o spremembah in dopolnitvah Zakona o izvrševanju kazenskih sankcij (Uradni list RS, št. 10/98- ZIKS-G), je Ustavno sodišče izločilo iz te zadeve in bo o njej odločilo posebej.
4. Senat Ustavnega sodišča je sprejel ta sklep na podlagi četrte alinee prvega odstavka 55. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednik senata dr. Lojze Ude ter člana Franc Testen in dr. Dragica Wedam-Lukić. Predsednik senata:
dr. Lojze Ude